《初秋游西园庵四首 其四》
明代·曾受益

觉苑秋风落，谶筵法鼓传。经声穷夜柝，幡影薄云天。

老厌樊笼役，思登彼岸先。何功得愿果，不使笑磨砖。

作者简介：曾受益，字而吉。增城人。明神宗万历十六年（一五八八）举人。会试不第，谒选授福建宁德知县。以亲老不能迎养乞致仕，尝主修邑志。年八十九卒。有《吹剑集》。清康熙《增城县志》卷八有传。